
PSD și patriotismul economic în limuzine de 
lux: doar 7% din parlamentari au Dacia 

Promotori ai patriotismului economic inclusiv în materie de autoturisme, social- 
democraţii sunt încă în număr mic posesori de mașini autohtone. 


In urmă cu patru luni, PSD lansa campania „Cumpără românește”, pentru încurajarea 
produselor autohtone din numeroase domenii, de la cel agroalimentar la diferite 
ramuri de producţie. Săptămâna trecută, premierul Marcel Ciolacu vizita platforma 


industrială Dacia, de la Mioveni, precizând după prezentarea modelelor și un test 
drive că de acum înainte atât el, cât și ceilalți membri ai Guvernului vor folosi doar 
Dacii. A doua zi, premierul a și venit la muncă într-o Dacia Duster. 


Și colegii de partid au dat startul la mesaje privind campania „Cumpără românește”, 
încurajând achiziţionarea de mașini fabricate în ţară, cum e cazul Dacia. Mesaje de 
susținere a campaniei și îndemnuri privind achiziția de mașini produse în România 
au venit rând pe rând de la parlamentari ca Mirela Adomnicăi, Mihai Fifor, Marius 
Humelnicu, Bogdan Matei, Daniel Suciu, Robert Cazanciuc, dar și de la alți social- 
democrați, cum sunt Victor Negrescu (europarlamentar) sau Adrian Vigheciu 
(consilier general). Dintre toți aceștia, doar Bogdan Matei este posesor al unei mașini 
Dacia Logan (an de fabricaţie 2017). 


11 aleși cu Dacie din 154 


De altfel, conform unei analize a „Adevărul” asupra ultimelor declaraţii e de avere ale 
celor 154 de parlamentari din grupurile PSD, 100 de deputaţi și senatori dețin una 
sau mai multe mașini. Din aceștia, doar 11 sunt deținători ai unei mașini Dacia, mai 
veche sau mai nouă. Pe lângă Bogdan Matei, câte o Dacia Logan regăsim la 
deputatul Daniel Ghiță, an de fabricaţie 2005, deputata Elena Stoica (an de fabricaţie 
2006) și Graţiela Gavrilescu (care a moștenit jumătate de Dacia Logan). În cazul 
ultimei persoane, în declarația de avere mai figurează și un BMW (2017) și o Kia 
Sorento (2022). 


Fără a menţiona ce tip de Dacie, ci doar cu precizarea că au, sunt deputatul 
Constantin Bircă (an de fabricaţie 2020), deputatul lon Grecu (an de fabricaţie 2018, 
însă mai are și alte patru mașini), Florin Piper Savu (2017) și Marius lancu (an de 
fabricaţie 2008, moștenit, dar mai are un BMW și un Chevrolet). 


Deputatul Aurel Nichita are un Duster din 2022 (dar și alte două autoturisme), în 
timp ce deputatul Silviu Hurduzeu are o Dacia Spring din 2021, dar și o a doua 
mașină. Nu în ultimul rând, deputatul Florian Neaga are 4 mașini Dacia 1300 din 
1980, dar și două IMS-uri (1970), un Mercedes W123 (1984), un Fiat Panda (1986), o 
Skoda (1988), o Lancia (1989) și un al doilea Mercedes, dar an de fabricaţie 2005. 


In schimb, preferinţele politicienilor din formațiunea care acum e susținătoare a 
campaniei „Cumpără românește” a fost în anii trecuţi mai ales pentru mașini 


nemţești sau care provin din piaţa asiatică, ceea ce înseamnă companii din Japonia 
sau din Coreea de Sud. 


In Guvern, un ministru cu Dacie 


Conform declaraţiilor de avere ale social-democrațţilor din Guvern, ministrul 
Transporturilor, Sorin Grindeanu, are un BMW X5, Angel Tilvăr (ministrul Apărării) are 
patru mașini (Ford Fusion, două Hyundai (un Santa Fe și un Tucson) și o Laguna. 
Adrian Câciu (Fonduri Europene) e singurul ministru care are o Dacie (2018) și o 
Skoda mai veche (2010), în timp ce Bogdan Gruia (Digitalizare) are două BMW -uri, 
iar Simona Bucura-Oprescu (Muncă) un Mercedes. Ministra Familiei, Natalia Intotero, 
are un Porsche Panamera și două Volkswagen, în timp ce Alexandru Rafila, ministrul 
Sănătăţii, are un Volkswagen. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Alianţa PNL cu PSD a convins liberalii autentici să plece spre AUR. Ciucă a distrus un partid istoric 


România are aproximativ 40.000 de copii crescuţi în sistemul de protecţie socială, iar mai puţin de un 
sfert dintre ei erau adoptabili, în anul 2023 


Marius Lulea declară:Geoană nu va fi niciodată candidatul AUR. Este un produs expirat al trecutului, 
omul sistemului 


Ciolacu îi face mincinoși pe fermieri: Niciun bob de grâu din Ucraina nu rămâne în România 


Cumnatul lui Adrian Năstase a furat 17 milioane Allen Coliban, pe statul de plată al Nuba 
de euro de la români și a creat o pagubă de 150 Chalet!? Baraca trebuie demolată 
de milioane de euro prin City Insurance 


Restauraţia prostănacilor lohannis își ţine de 25 de ani catedra de fizică 
rezervată 


Exodul din Ministerul Apărării: Peste 13.000 de angajaţi au plecat în ultimii doi ani, lăsând Armata cu 
un deficit major de personal 


Protest în capitala Greciei: Fermierii se pregătesc să aducă mii de oameni în stradă în săptămâna 
următoare 


Armata Română angajează 5.000 de tineri, fete și băieţi. Află ce salarii sunt oferite celor care ar putea 
fi chemaţi să apere ţara într-un conflict cu Rusia 


Procurorul lorga Moraru a clasat o anchetă esenţială referitoare la plagiatul lui Ciucă / A ajuns șefa 
secției de combatere a corupţiei din DNA, propusă de ministrul PNL, la câteva zile după închiderea 
anchetei 


Recent Popular Comments 


Din cauza lui Nicușor Dan și Marcel Ciolacu investiţiile în imobiliare au scăzut cu mai mult 
de 50% comparativ cu anul trecut 


O 16 secunde în urmă 


Agricultorii europeni ameninţă Bruxelles-ul: Importurile ucrainiene trebuie să fie 


restricționate 


O 7 minute în urmă 


NATO a subestimat capacitatea Rusiei de a susţine un război pe termen lung 


O 11 minute în urmă 


13.000 de soldaţi au părăsit Armata Română în ultimii 2 ani 


O 2 ore în urmă 


| Fermierii greci vor organiza un miting la Atena săptămâna viitoare 
sa sf E E 
5 O 3 ore în urmă 


